कुरीतियों पर प्रतिबंध लगाने का संकल्प
कस्बेमें बाइपास स्थित अनियाला रोड पर शुक्रवार को मीना समाज सुधार महापंचायत का आयोजन किया गया। इस महापंचायत में समाज के सैकड़ों लोगों ने कुरीतियों को त्यागने का संकल्प लिया। महापंचायत में समाज के कई प्रशासनिक अधिकारियों सहित नेताओं ने भी भाग लिया की। इस मीना महापंचायत में दौसा, सवाई माधोपुर, टोंक, करौली, जयपुर सहित अन्य जिलों के सैकड़ों लोगों ने भाग लिया। महापंचायत के दौरान डॉ. किरोड़ीलाल मीना ने संबोधित करते हुए समाज में होने वाली दहेज प्रथा, तीये की बैठक में भोजन सहित शराब पीने जैसी कुरीतियों को त्यागने पर जोर दिया।
महापंचायतमें ये रही खास बातें
-महापंचायत में मीना समाज के लोगों ने एक स्वर में हाथ खड़े कर सभी बुराइयों को त्यागने का संकल्प लिया।
-तीये की बैठक में भोजन पूर्णतया बंद, दहेज प्रथा पूर्णतया बंद, मृत्युभोज, बाल विवाह, दहेज प्रथा पूर्णतया बंद, शराब पीना बंद करने एवं करवाने का संकल्प लिया।
-ग्रामीण स्तर पर सरकारी शिक्षण संस्थाओं पर समाज का विशेष ध्यान सहित कई कुरीतियों को पूर्णतया बंद करने की समाज के लोगों ने शपथ ली।
कार्यक्रम के दौरान लालसोट विधायक डॉ. किरोड़ीलाल मीना, रामकेश मीना, पूर्व विधायक मोतीलाल मीना, देवपाल मीना, सत्ताईसा अध्यक्ष डॉ. चंद्रप्रकाश मीना सहित कई पूर्व प्रशासनिक अधिकारियों ने संबोधित किया।
मलारना चौड़. कस्बेमें मीना महापंचायत में शुक्रवार को समाज के लोगों को संबोधित करते डॉ. किरोड़ीलाल मीना।
hin_Deva hin_Deva hin_Deva hin_Deva hin_Deva hin_Deva mai_Deva hin_Deva